Wen met die Woordfees | LitNet
LitNet-lesers staan 'n kans om dubbelkaartjies vir elk van die volgende produksies te wen. Stuur jou naam en selfoonnommer aan [email protected] met die titel van die produksie wat jy wil wen as onderwerp van die e-pos.
Behalwe vir sy buitengewone stemkunsies, humorsin en woordvernuf, is Chris Chameleon ook 'n groen-aktivis en ambassadeur vir Leadership for Conservation Africa. In 2011 het sy 'Minutes to Midnight' die fokus op omgewingsake laat val. Chameleon: akoesties en intiem op die lowergroen Neethlingshof. Kaleidskoop warm die verhoog op.
Ondersteun deur Distell en die ATKV. Met Zanne Stapelberg, Minette du Toit-Pearce, Tygerberg Kinderkoor, Solms Delta-orkes met Adriaan Brand en Les Javan.
Spirito is 'n unieke musiekproduksie gebaseer op Amerikaanse 'spirituals', vermeng met Afrikaans, Kaaps-Maleis en Afrika-tale. Vanjaar word dié pragproduksie gekombineer met die Woordfees se Koorsig Gala, die tradisionele hoogtepunt waarop die feesprogram afsluit. Die kunstenaars sal gehoorlede onder die sterre verruk en verryk met hul unieke vermenging van style.